
PALANGOS MIESTO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL DIREKTORIAUS 2016 M. SAUSIO 18 D. ĮSAKYMO NR. A1-48 1 PUNKTO PAKEITIMO 

2016 m. birželio 2 d. Nr. A1-619
Palanga

Vadovaudamasi Lietuvos Respublikos vietos savivaldos įstatymo 18 straipsnio 1 punktu, 29 straipsnio 8 dalies 2 punktu, Palangos miesto savivaldybės tarybos 2016 m. balandžio  28 d. sprendimo Nr. T2-143 „Dėl pritarimo dalyvauti projekte „Neformaliojo vaikų švietimo paslaugų plėtra partnerio teisėmis“ ir įgaliojimo Palangos miesto savivaldybės administracijos direktoriui“ 2.2 punktu, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“, pakeisto 2016 m. balandžio 4 d. įsakymu Nr. V-274, 3 ir 21 punktais, 

p a k e i č i u Palangos miesto savivaldybės neformaliojo vaikų švietimo lėšų skyrimo ir naudojimo tvarkos aprašą, patvirtintą Palangos miesto savivaldybės administracijos direktoriaus 2016 m. sausio 18 d. įsakymo Nr. A1-48 „Dėl Palangos miesto savivaldybės neformaliojo vaikų švietimo lėšų skyrimo ir naudojimo tvarkos“ 1 punktu,  ir jį išdėstau nauja redakcija (pridedama).   

Šis įsakymas gali būti skundžiamas Klaipėdos apygardos administraciniam teismui (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka ir terminais.
Direktorė                   




 Akvilė Kilijonienė
PATVIRTINTA

Palangos miesto savivaldybės administracijos 

direktoriaus 2016 m. sausio 18  d. įsakymo 
Nr. A1-48 1 punktu
PAKEISTA

Palangos miesto savivaldybės administracijos 

direktoriaus 2016 m. birželio 2 d. įsakymu 

Nr. A1-619
PALANGOS MIESTO SAVIVALDYBĖS NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠAS

I. BENDROSIOS NUOSTATOS

1. Palangos miesto savivaldybės neformaliojo vaikų švietimo lėšų skyrimo ir naudojimo tvarkos aprašo (toliau tekste – Aprašas) paskirtis – apibrėžti valstybės lėšų ir/ar Europos Sąjungos finansinės paramos ir bendrojo finansavimo lėšų, skiriamų savivaldybėms mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau tekste – NVŠ) programas, skyrimo principus, lėšų naudojimą, reikalavimus švietimo teikėjui ir NVŠ programoms, NVŠ tikslinėmis lėšomis finansuojamų vaikų apskaitą, NVŠ programų vertinimo, kokybės užtikrinimo ir atsiskaitymo už NVŠ lėšas tvarką.   
2. NVŠ lėšos yra tikslinė valstybės dotacija Palangos miesto savivaldybei (toliau tekste – Savivaldybė), siekiant didinti vaikų, ugdomų pagal NVŠ programas, skaičių. 
II. NVŠ LĖŠOS IR JŲ NAUDOJIMAS 
3. Rekomenduojama NVŠ lėšų suma vienam NVŠ programoje dalyvaujančiam vaikui, nustatyta Mokinio krepšelio lėšų apskaičiavimo ir paskirstymo metodikoje, yra 15 eurų/mėn.  
4. Savivaldybė, atsižvelgdama į prioritetus, gali nustatyti ir kitokią NVŠ lėšų sumą vienam NVŠ programoje dalyvaujančiam vaikui ar skirtingus NVŠ lėšų dydžius, tokiu atveju  suma gali būti 1/3 didesnė ar mažesnė nei 15 eurų. 

5. NVŠ lėšomis gali būti finansuojama tik viena vaiko pasirinkta NVŠ programa.
6. NVŠ lėšos švietimo teikėjams skiriamos Savivaldybės administracijos direktoriaus įsakymu, atsižvelgiant į NVŠ programų paraiškų vertinimo komisijos (toliau tekste – Komisija) vertinimus ir programoje dalyvaujančių vaikų, pasirinkusių NVŠ programas ir sudariusių su švietimo teikėjais dalyvavimo NVŠ programoje Palangos miesto savivaldybėje sutartis, skaičių einamųjų metų vasario 1 d. ir rugsėjo 1 d.  

7. NVŠ teikėjų vykdomoms programoms lėšos skiriamos 2 kartus per kalendorinius metus, bet ne daugiau nei 9 mėnesiams, t. y. vasario–birželio ir rugsėjo–gruodžio laikotarpiams;

8. NVŠ lėšos švietimo teikėjui skiriamos, jei NVŠ teikėjas sumažina švietimo teikėjo nustatytą mokestį už neformalųjį vaikų švietimą arba/ir padidina programoje dalyvaujančių vaikų skaičių. 
9. NVŠ lėšos skiriamos vaiko, dalyvaujančio NVŠ programoje, ugdymo procesui finansuoti.
10. NVŠ lėšomis gali būti finansuojama:

10.1. NVŠ mokytojų ir kitų darbuotojų, įgyvendinančių NVŠ programas, darbo užmokestis ir socialinio draudimo įmokos;

10.2. ugdymo priemonės ir kitos išlaidos, tiesiogiai susijusios su NVŠ programos vykdymu.
11. Lėšų negalima naudoti:

11.1. pramoginių renginių, vaikų poilsio ir su jomis susijusioms išlaidoms apmokėti;

11.2. NVŠ programoms, vykdomoms bendrojo ugdymo mokyklų, finansuoti;
11.3. formalųjį švietimą papildančio ugdymo programoms finansuoti;

11.4. patalpų nuomos, remonto, rekonstrukcijos, statybos išlaidoms padengti ir ilgalaikiam turtui įsigyti;
11.5. NVŠ programos vykdytojo įsiskolinimams padengti.
III. REIKALAVIMAI ŠVIETIMO TEIKĖJUI
12. NVŠ lėšomis NVŠ programas įgyvendinti gali visi neformaliojo vaikų švietimo teikėjai, išskyrus mokyklas, teikiančias bendrąjį ugdymą, kurie: 

12.1. turi teisę vykdyti švietimo veiklą;

12.2. registruoti Švietimo ir mokslo institucijų registre (toliau – ŠMIR). Registravimo tvarka pateikta adresu www.smir.smm.lt, ŠMIR techninio darbo organizavimo tvarkos aprašas (byla – SMIR_tvarkos_aprasas_20150720. pdf);
12.3. turi NVŠ programai (-oms) įgyvendinti pritaikytas patalpas, įrangą, priemones;

12.4. užtikrina vaikui saugią ir sveiką ugdymo(si) aplinką teisės aktų nustatyta tvarka;

12.5. turi asmenis, pagal Lietuvos Respublikos švietimo įstatymą galinčius dirbti neformaliojo vaikų švietimo mokytojais: pedagogus; asmenis, įgijusius aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir per vienerius metus nuo darbo mokytoju pradžios švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, baigusius profesinio mokymo programą, įgijusius vidurinį išsilavinimą ir kvalifikaciją, turinčius 3 metų darbo stažą ir švietimo ir mokslo ministro nustatyta tvarka išklausiusius pedagoginių ir psichologinių žinių kursą; asmenis, įgijusius vidurinį išsilavinimą ir švietimo ir mokslo ministro nustatyta tvarka išklausiusius pedagoginių ir psichologinių žinių kursą.

13. Laisvieji mokytojai, pvz., menininko statusą turintys asmenys, kultūros darbuotojai ir pan., norintys įgyvendinti NVŠ programas:

13.1. turi atitikti reikalavimus, nustatytus Aprašo 12.5 papunktyje;
13.2. teisės aktų nustatyta tvarka turi įsigyti verslo liudijimą ar individualios veiklos pažymą;

13.3. turi registruotis ŠMIR, ir, vadovaudamiesi 12.2 papunktyje nurodyta tvarka, užpildyti laisvojo mokytojo duomenų registravimo kortelę. 

14. Švietimo teikėjas iš ŠMIR išregistruojamas Švietimo ir mokslo institucijų registro nuostatų, patvirtintų Lietuvos Respublikos švietimo ir mokslo ministro 2004 m. lapkričio 29 d. įsakymu Nr. ISAK-1871 „Dėl Švietimo ir mokslo institucijų registro nuostatų patvirtinimo“ nustatyta tvarka. 
IV. REIKALAVIMAI NVŠ PROGRAMOMS

15. NVŠ programos turi atitikti Lietuvos Respublikos švietimo įstatyme apibrėžto kito neformaliojo švietimo paskirtį ir Neformaliojo vaikų švietimo koncepcijos, patvirtintos Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, nuostatas.

16. NVŠ programos turi būti registruotos Kvalifikacijos tobulinimo programų ir renginių registre (KTPRR). Tuo atveju, kai švietimo teikėjas vykdo programas skirtingose savivaldybėse, kiekviena programa yra registruojama atskirai, t. y. kiekviena NVŠ programa turi turėti unikalų KTPRR kodą.
17. NVŠ programos veiklos turi būti įgyvendinamos ne rečiau, kaip po 2 pedagogines valandas per savaitę arba ne mažiau kaip 8 pedagogines valandas per mėnesį.

V. NVŠ PROGRAMŲ VERTINIMAS, KOKYBĖS UŽTIKRINIMAS IR NVŠ LĖŠAS GAUNANČIŲ VAIKŲ APSKAITA
18. Švietimo teikėjas, atitinkantis Aprašo 12-13 punktuose numatytus reikalavimus (toliau tekste – NVŠ teikėjas), Savivaldybei teikia:

18.1. užpildytą NVŠ programos atitikties reikalavimams paraiškos formą (1 priedas);

18.2. KTPRR išrašą;

18.3. ŠMIR išrašą;

18.4. dokumentų, įrodančių, kad gali dirbti mokytoju, kopijas.

19. NVŠ teikėjas gali teikti kelias programas, vienai programai pildoma viena paraiškos forma. Paraiškos formos skelbiamos KTPRR.
20. NVŠ programų pateikimo terminus skelbia Palangos miesto savivaldybės administracijos Švietimo skyrius (toliau tekste – Švietimo skyrius).
21. NVŠ programa teikiama vertinti Komisijai. Komisija sudaroma iš įvairių institucijų atstovų, nepriklausomų vertintojų, turinčių patirties NVŠ srityje. Komisijos sudėtį iš 5-7 narių tvirtina savivaldybės administracijos direktorius. Komisija nustato, ar NVŠ programa atitinka nustatytus reikalavimus ir gali būti finansuojama NVŠ lėšomis. Komisijos darbo ir programų vertinimo reglamentą tvirtina savivaldybės administracijos direktorius.

22. NVŠ programos atitiktis reikalavimams patvirtinama vienerių metų laikotarpiui ir gali būti pratęsiama dar metams, jeigu nenustatoma pažeidimų dėl NVŠ programos vykdymo proceso ar ugdymo kokybės. Bendras NVŠ programos atitikties reikalavimams patvirtinimo laikotarpis negali viršyti 2 metų.
23. NVŠ programa vertinama pagal NVŠ programos vertinimo kriterijus (2 priedas). Atrenkant NVŠ programas prioritetai teikiami šioms ugdymo kryptims:
23.1. visoms (sportas, menai ir kt.) Šventosios seniūnijos vaikų užimtumą skatinančioms programoms;

23.2. vaikų mokymo plaukti programoms;

23.3. techninės kūrybos programoms;
23.4. ekologinio ugdymo programoms;

23.5. pilietinio ir tautinio ugdymo programoms;

23.6. teatrinio ugdymo programoms.

24. Savivaldybės administracijos direktorius, atsižvelgdamas į Komisijos siūlymą, priima sprendimą dėl programos atitikties reikalavimams. 

25. Priėmus sprendimą dėl programos atitikties reikalavimams, per tris darbo dienas nuo savivaldybės administracijos direktoriaus sprendimo savivaldybės atsakingas asmuo pažymi tai KTPRR. NVŠ programos, atitinkančios reikalavimus, skelbiamos savivaldybės interneto svetainėje www.palanga.lt kartu su kvietimu vaikams (tėvams, globėjams, rūpintojams) registruotis į NVŠ programą. 
26. Informaciją, skelbiamą oficialiame savivaldybės tinklapyje, Švietimo skyriui iki nurodyto termino pateikia NVŠ teikėjai.

27. Komisijos siūlymu NVŠ programos atitiktis savivaldybės administracijos direktoriaus sprendimu gali būti pratęsiama.
28. NVŠ programos kokybę užtikrina NVŠ programos teikėjas. Esant pažeidimams dėl programos vykdymo proceso ar ugdymo kokybės, savivaldybės administracijos direktoriaus sprendimu programos atitiktis panaikinama.
29. NVŠ teikėjas sudaro mokymo NVŠ programoje sutartis su vaikų tėvais (globėjais, rūpintojais) Švietimo įstatymo nustatyta tvarka ir per 3 darbo dienas nuo sutarties pasirašymo su tėvais registruoja vaikus Mokinių registre, pažymėdamas finansavimo NVŠ lėšomis požymį ir pateikia Švietimo skyriui išrašą iš Mokinių registro. Savivaldybė turi teisę prašyti NVŠ teikėjo pateikti daugiau informacijos apie NVŠ programose dalyvaujančius vaikus. Vaikams baigus programą ar nutraukus mokymo sutartį, NVŠ teikėjas per 3 darbo dienas Mokinių registre pašalina įrašą apie vaiko dalyvavimą NVŠ lėšomis finansuojamoje programoje. 
30. Iki kiekvieno mėnesio 5 d. (kai yra vykdoma programa) Švietimo skyriui švietimo teikėjai pateikia atnaujintą mokinių sąrašą iš Mokinių registro (didinti mokinių skaičiaus negalima, galima pateikti mažiau arba nelankančius išregistruoti ir vietoj jų suregistruoti kitus norinčius).
VI. ATSISKAITYMAS UŽ NVŠ LĖŠAS
31. NVŠ teikėjams lėšos programos vykdymui pervedamos pagal Savivaldybės administracijos direktoriaus ir NVŠ programos teikėjo sudarytą lėšų naudojimo sutartį (3 priedas)  kas mėnesį  pagal faktinį vaikų, dalyvaujančių NVŠ programoje, skaičių. 
32. NVŠ programos teikėjas naudoja lėšas teisės aktų nustatyta tvarka ir užtikrina šių lėšų panaudojimą pagal tikslinę paskirtį, taip pat užtikrina programos vykdymo kokybę.
33. Pasibaigus kalendoriniams metams, finansavimą gavę NVŠ teikėjai per 20 darbo dienų Švietimo valdymo informacinėje sistemoje (ŠVIS) pateikia NVŠ lėšų panaudojimo ataskaitą. 
34. NVŠ teikėjas skirtas ir nepanaudotas NVŠ lėšas turi grąžinti į Savivaldybės administracijos sąskaitą iki einamųjų metų gruodžio 30 d. 

35. NVŠ teikėjas gautų lėšų apskaitą tvarko Lietuvos Respublikos teisės aktų nustatyta tvarka.

36. Savivaldybė per 20 darbo dienų Švietimo ir mokslo ministerijos Buhalterinės apskaitos skyriui pateikia formą Nr. 2 – metinė, ketvirtinė biudžeto išlaidų sąmatos vykdymo 20   m.       d. ataskaita, patvirtinta Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“, banko išrašą arba laisvos formos pažymą apie lėšų likutį sąskaitoje.
37. Metams pasibaigus, iki kitų metų sausio 5 d. skirtas ir nepanaudotas NVŠ lėšas Savivaldybė  grąžina į ministerijos sąskaitą Nr. LT307300010002457205.

VII. BAIGIAMOSIOS NUOSTATOS

38. NVŠ programoms finansuoti gali būti naudojamos rėmėjų, tėvų ir kitos lėšos teisės aktų nustatyta tvarka.
39. NVŠ teikėjai turi siekti, kad NVŠ programos būtų įgyvendinamos kuo arčiau vaiko gyvenamosios vietos ar mokyklos, kurioje jis mokosi, kad į programas būtų įtraukiama kuo daugiau vaikų, kurie nelanko jokių neformaliojo vaikų švietimo užsiėmimų po pamokų. 
40. NVŠ teikėjas, gavęs finansinę paramą programai vykdyti, bet nustatytais terminais neatsiskaitęs už lėšų panaudojimą nustatyta tvarka Savivaldybės administracijos Buhalterijai ir ŠVIS, praranda teisę vienerius metus dalyvauti NVŠ programų finansavimui gauti. 
41. NVŠ lėšos skiriamos NVŠ teikėjams kaip tikslinės lėšos nesuteikiant teisės jas naudoti kitiems tikslams ir naudojamos neformaliojo vaikų švietimo programoms įgyvendinti vadovaujantis šio Aprašo nuostatomis.
42. Ne pagal tikslinę paskirtį panaudotas savivaldybės biudžeto/lėšas NVŠ teikėjas turi grąžinti į Savivaldybės administracijos sąskaitą, nurodytą lėšų naudojimo sutartyje.
43. Aprašo įgyvendinimo priežiūrą vykdo Švietimo skyrius. 
_______________________
	
	
	Palangos miesto savivaldybės

neformaliojo vaikų švietimo lėšų skyrimo ir panaudojimo tvarkos aprašo 

1 priedas




NEFORMALIOJO VAIKŲ ŠVIETIMO PROGRAMOS ATITIKTIES REIKALAVIMAMS PARAIŠKOS FORMA

	
	

	INFORMACIJA APIE NEFORMALIOJO VAIKŲ ŠVIETIMO TEIKĖJĄ

	Informacija apie neformaliojo vaikų švietimo (toliau – NVŠ) teikėją – juridinį asmenį

	1.
	Pavadinimas
	

	2.
	Kodas
	

	3.
	Juridinis statusas
	

	4.
	Adresas
	

	5.
	Telefono numeris
	

	6.
	El. pašto adresas
	

	7.
	Interneto svetainės adresas
	

	8.
	Pagrindinė veiklos sritis (įrašykite švietimas, sportas, kultūra, turizmas ir pan.)
	

	9.
	Teikėjo kodas švietimo ir mokslo institucijų registre
	

	Informacija apie NVŠ teikėjo (institucijos) vadovą

	10.
	Vardas ir pavardė
	

	11.
	El. pašto adresas
	

	12.
	Telefono numeris
	

	Informacija apie NVŠ teikėją – fizinį asmenį

	13.
	Vardas ir pavardė
	

	14.
	Viešai skelbtinas adresas, telefono Nr., el. pašto adresas, interneto svetainės adresas
	

	Informacija apie NVŠ teikėjo (fizinio/juridinio asmens) patirtį NVŠ srityje

	15.
	Teikėjas turi patirties įgyvendinti NVŠ programas
	□ Taip 
	□ Ne

	
	Išvardijamos šiuo metu ar per pastaruosius dvejus metus vykdytos veiklos:

	
	Programos, projekto, veiklos pavadinimas
	Trukmė

	
	1)
	

	
	2)
	

	
	...
	

	16.
	Teikėjas gali pateikti turimos patirties ir veiklos įrodymus, rekomendacijas
	□ Taip
	□ Ne

	
	Institucijos, galinčios rekomenduoti NVŠ teikėją kaip kokybiškų NVŠ paslaugų teikėją ar bendradarbiavimo NVŠ srityje partnerį 

	
	Pavadinimas
	Adresas
	Telefonas


	El. paštas
	Rekomenduoja/

bendradarbiauja

	
	1)
	
	
	
	□ R
	□ B

	
	2)
	
	
	
	□ R
	□ B

	
	...
	
	
	
	
	


	INFORMACIJA APIE NVŠ PROGRAMĄ 

	
	Informacija apie NVŠ programos rengėją

	1.
	Vardas ir pavardė 

	2.
	Išsilavinimas ir kvalifikacija

	3.
	El. pašto adresas 

	4.
	Telefono numeris

	5.
	Darbovietė, pareigos

	
	Informacija apie NVŠ programos turinį

	6.
	Programos pavadinimas (konkretus, tiesiogiai susijęs su programos turiniu)

	
	

	7.
	NVŠ programos kodas Kvalifikacijos tobulinimo programų ir renginių registre (KTPRR)

	
	

	8.
	Programos anotacija (esmė, turinys, numatomos veiklos, naudos vaikams pagrindimas)

	
	

	9.
	Programos įgyvendinimo vieta (nurodyti vietą, jei įmanoma – ir adresą)

	
	

	10.
	Nuoroda į išsamesnę informaciją (tinklalapis, kuriame pateikiama kita svarbi informacija apie programą)

	
	http://

	11.
	Ugdymo kryptis (pagal NVŠ ugdymo krypčių klasifikatorių)

	
	□ Muzika

□ Dailė

□ Šokis

□ Teatras

□ Sportas

□ Techninė kūryba

□ Turizmas ir kraštotyra

□ Gamta, ekologija
	□ Saugus eismas

□ Informacinės technologijos

□ Technologijos

□ Medijos

□ Etnokultūra

□ Kalbos

□ Pilietiškumas

□ Kita (įrašyti)........................

	12.
	NVŠ programos tikslas (formuluojamas aiškiu teiginiu, apibūdinančiu programos visumą ir pagrindinę ugdomą kompetenciją)

	
	

	13.
	NVŠ programos uždaviniai (formuluojami ne daugiau kaip 3 konkretūs uždaviniai, nurodantys trumpalaikį tikslo įgyvendinimo rezultatą. Uždaviniai išdėstomi taip, kad nuosekliai atspindėtų programos realizavimo galimybes)

	
	

	14.
	Pažymėkite, kurie programos uždaviniai atitinka šiuos Neformaliojo vaikų švietimo koncepcijoje, patvirtintoje Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“, apibrėžtus NVŠ uždavinius: 
□ ugdyti ir plėtoti vaikų kompetencijas per saviraiškos poreikio tenkinimą;

□ ugdyti pagarbą žmogaus teisėms, orumą, pilietiškumą, tautiškumą, demokratišką požiūrį į pasaulėžiūrų, įsitikinimų ir gyvenimo būdo įvairovę;

□ ugdyti gebėjimą kritiškai mąstyti, rinktis ir orientuotis dinamiškoje visuomenėje;

□ spręsti socialinės integracijos problemas: mažiau galimybių turinčių (esančių iš kultūriškai, geografiškai, socialiai ir ekonomiškai nepalankios aplinkos ar turinčių specialiųjų ugdymosi poreikių), ypatingų poreikių (itin gabių ir talentingų) vaikų, iškritusių iš švietimo sistemos, integravimas į visuomeninį gyvenimą, socialinių problemų sprendimas;

□ padėti spręsti integravimosi į darbo rinką problemas;

□ tobulinti tam tikros srities žinias, gebėjimus ir įgūdžius, suteikti asmeniui papildomų dalykinių kompetencijų.

	
	□ TAIP

	15. 
	Pažymėkite kompetencijas, kurias įgis arba patobulins vaikai, baigę programą:

	
	Kompetencijų sritis
	Kompetencijos 

	
	Asmeninės kompetencijos
	□ Pažinti save ir save gerbti

□ Įvertinti savo jėgas ir priimti iššūkius

□ Kryptingai siekti tikslų

□ Atsispirti neigiamai įtakai, laikytis duoto žodžio

□ Valdyti emocijas ir jausmus

□ Kita – įrašykite:

	
	Socialinės kompetencijos
	□ Gerbti kitų jausmus, poreikius ir įsitikinimus

□ Pozityviai bendrauti, būti atsakingam, valdyti konfliktus

□ Padėti kitiems ir priimti pagalbą

□ Dalyvauti bendruomenės ir visuomenės gyvenime

□ Kita – įrašykite:

	
	Iniciatyvumo ir kūrybingumo kompetencijos
	□ Mąstyti kūrybingai, drąsiai kelti idėjas

□ Inicijuoti idėjų įgyvendinimą, įtraukti kitus

□ Aktyviai ir kūrybingai veikti

□ Pagrįstai rizikuoti, mokytis iš nesėkmių

□ Kita – įrašykite:

	
	Komunikavimo kompetencijos
	□ Išsakyti mintis

□ Išklausyti

□ Tinkamai naudoti ir suprasti kūno kalbą

□ Parinkti tinkamą kalbos stilių

□ Kita – įrašykite:

	
	Pažinimo kompetencijos
	□ Klausti ir ieškoti atsakymų

□ Daryti išvadas

□ Plėsti akiratį

□ Stebėti, vertinti

□ Būti atkakliam ir turėti teigiamą požiūrį į mokymąsi

□ Kita – įrašykite:

	
	Mokėjimo mokytis kompetencijos
	□ Mokytis noriai, pasitikėti savo jėgomis

□ Išsikelti realius mokymosi tikslus

□ Pasirinkti mokymosi strategijas ir priemones

□ Vertinti mokymosi pažangą

□ Numatyti tolesnius žingsnius

□ Kita – įrašykite:

	
	Dalykinės kompetencijos
	Įrašykite

	16.
	NVŠ programos turinys (turinio sudėtinės dalys turi sietis su programos uždaviniais, veiklų pobūdis ir trukmė turi būti subalansuoti (teorija ir praktika; fizinis aktyvumas, protinė veikla ir dvasinis tobulėjimas; pateikiamas ne užsiėmimo, bet visos teikiamos programos turinys)

	
	Eil. Nr.
	Sudėtinė dalis 

(tema)
	Veiklos apibūdinimas
	Metodai
	Ugdomos bendrosios ir dalykinės kompetencijos
	Trukmė

(val.)

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	Iš viso val.:
	

	17.
	Programos apimtis ir trukmė

	
	
	valandas per savaitę
	
	kartus per mėnesį
	
	mėnesių

skaičius 

	
	Mažiausiai 2 val. per savaitę
	Mažiausiai 8 val. per mėnesį
	Mažiausiai 3 mėn.

	18.
	Vaikų amžius (galimi keli pasirinkimai)



	
	□ 6 □ 7 □ 8 □ 9 □ 10 □ 11 □ 12 □ 13 □ 14 □ 15 □ 16 □ 17 □ 18 □ 19 metų;

tik specialiųjų ugdymosi poreikių turinčių asmenų: □ 20 □ 21 metai

	19.
	Vaikų, kuriems skiriama NVŠ programa, lytis (galimi keli pasirinkimai)



	
	□ Berniukams 
□ Mergaitėms

	20.
	Kita svarbi informacija (jeigu yra specialių reikalavimų programos dalyviams ar specifinės informacijos apie programą)



	
	

	21.
	Numatomas grupės dydis (vaikų skaičių grupėje)



	
	

	22.
	Numatomas grupių skaičius



	
	

	23.
	Vaikų vaidmuo programos įgyvendinime (galimybės atsiskleisti jų iniciatyvai, priimti sprendimus, pasirinkti ugdymo metodus, koreguoti turinį ir pan.)

	
	

	24.
	Vaikų pažangos skatinimas, vertinimas ir įsivertinimas (kaip bus skatinama visų programoje dalyvaujančių vaikų motyvacija dalyvauti ir siekti pažangos, kokiais būdais vertinama pažanga, kaip bus atliekamas įsivertinimas, paliudijami ugdytinių pasiekimai ugdymo procese

	
	

	25.
	NVŠ mokytojų kvalifikacija (įvardykite išsilavinimą, patirtis ir kvalifikaciją, kompetencijas)

	
	

	26.
	Patvirtinkite, kad vykdant programą bus vadovaujamasi šiais NVŠ principais:

	
	•
savanoriškumo – vaikai laisvai renkasi švietimo teikėją ir jo siūlomas veiklas;

•
prieinamumo – veiklos ir metodai yra prieinami visiems vaikams pagal amžių, išsilavinimą, turimą patirtį nepriklausomai nuo jų socialinės padėties;

•
individualizavimo – ugdymas individualizuojamas pagal kiekvienam vaikui reikalingą kompetenciją, atsižvelgiant į jo asmenybę, galimybes, poreikius ir pasiekimus;

•
aktualumo – veiklos, skirtos socialinėms, kultūrinėms, asmeninėms, edukacinėms, profesinėms ir kitoms kompetencijoms ugdyti;

•
demokratiškumo – mokytojai, tėvai (globėjai, rūpintojai) ir vaikai yra aktyvūs ugdymo(si) proceso kūrėjai, kartu identifikuoja ugdymosi poreikius;

•
patirties – ugdymas yra grindžiamas patyrimu ir jo refleksija;

•
ugdymosi grupėje – mokomasi spręsti tarpasmeninius santykius, priimti bendrus sprendimus, dalytis darbais ir atsakomybe;

•
pozityvumo – ugdymosi procese kuriamos teigiamos emocijos, sudaromos sąlygos gerai vaiko savijautai.

	
	□ TAIP

	27.
	Patvirtinkite, kad:

•
vykdant NVŠ programą, teorinio mokymo seminarų, sporto varžybų, kultūros ir meno, politinių, religinių renginių bei renginių, skirtų akademinėms ir profesinėms žinioms ar patirčiai įgyti, organizavimas bus tik priemonė programos tikslams pasiekti, tačiau ne pagrindinis programos tikslas, uždavinys ir rezultatas;

•
vykdant programą, nebus teikiamos korepetitoriaus paslaugos;
Programos įgyvendinimo priemonės:

•
nekelia grėsmės žmonių sveikatai, garbei ir orumui, viešajai tvarkai;

•
jokiais būdais neišreiškia nepagarbos Lietuvos valstybės tautiniams ir religiniams jausmams ir simboliams;

•
jokiais būdais neišreiškia smurto, prievartos, neapykantos, nepopuliarina narkotikų ir kitų psichotropinių, toksinių ir kitų stipriai veikiančių medžiagų;

•
jokiais kitais būdais nepažeidžia Lietuvos Respublikos Konstitucijos, įstatymų ir kitų teisės aktų.

	
	□ TAIP

	
	Patvirtinkite, kad prisiimate atsakomybę už tai, kad programą įgyvendins asmenys, pagal Švietimo įstatymą turintys teisę dirbti NVŠ mokytojais

□ TAIP

	
	Patvirtinkite, kad prisiimate atsakomybę už sveiką ir saugią vaikų mokymosi aplinką

	
	□ TAIP

	
	Patvirtinkite, kad turite tinkamos įrangos ir priemonių NVŠ programos įgyvendinimui

	
	□ TAIP

	
	Patvirtinkite, kad turite lėšų NVŠ programos įgyvendinimo pradžiai (ne mažiau kaip mėn.)

	
	□ TAIP


	Institucijos vadovas/

laisvasis mokytojas

A. V.
	__________________________

(vardas, pavardė)


	__________________

(parašas)


	
	
	Palangos miesto savivaldybės

neformaliojo vaikų švietimo lėšų skyrimo ir panaudojimo tvarkos aprašo                 

2 priedas




NEFORMALIOJO VAIKŲ ŠVIETIMO PROGRAMOS ATITIKTIES REIKALAVIMAMS VERTINIMO FORMA

	Neformaliojo vaikų švietimo programos (toliau – NVŠ programos) teikėjas
	NVŠ programos pavadinimas
	NVŠ programos kodas KTPRR

	
	
	


	Vertinimo kriterijus
	Kriterijaus 

rodiklis
	Apibūdinimas
	Vertinimas

	1. NVŠ programos tikslingumas 
	1.1. Prioritetai
	Programa atitinka savivaldybės nustatytus prioritetus, jei tokie yra
	

	
	1.2. Principai 
	Teikėjas deklaruoja, kad vykdant programą bus vadovaujamasi NVŠ principais
	

	
	1.3. Tikslas
	NVŠ programos tikslas formuluojamas aiškiai, atliepia programos visumą ir pagrindinę ugdomą kompetenciją. 
	

	
	1.4. Uždaviniai
	Uždaviniai konkretūs, atspindintys siekiamą rezultatą. 
	

	
	
	Teikėjas patvirtina, kad programos uždaviniai atitinka paraiškoje pateiktus bendruosius NVŠ programos uždavinius 
	

	2. Ugdymo turinys
	2.1. Temos ir veiklos
	NVŠ programos sudėtinės dalys (temos) ir jas atskleisianti veikla siejasi su programos uždaviniais. Veiklų pobūdis ir trukmė subalansuoti (teorija ir praktika; fizinis aktyvumas ir protinė veikla, dvasinis tobulėjimas)
	

	
	2.2. Metodai
	Atitinka numatytas ugdyti kompetencijas ir dera su NVŠ principais 
	

	
	2.3. Ugdomos kompetencijos
	Įvardytos bendrosios (asmeninės, socialinės, iniciatyvumo ir kūrybingumo, komunikavimo, pažinimo, mokėjimo mokytis) kompetencijos. 

Aiškiai suformuluotos dalykinės kompetencijos. Deklaruojamos kompetencijos dera su veiklų temomis ir pobūdžiu
	

	3. NVŠ programos apimtis
	Intensyvumas ir bendra trukmė
	NVŠ programa nuosekli, orientuota į ilgalaikį ugdymą, veiklos neepizodinės, vykdoma mažiausiai 2 pedagoginio darbo val. per savaitę, mažiausiai 8 pedagoginio darbo val. per mėnesį
	

	4. Informacija apie vaikus
	4.1. Vaikų amžius
	Teikėjas numato, kokiai tikslinei grupei skiriama programa
	

	
	4.2. Grupės dydis
	Numatomas grupės dydis atitinka veiklos metodus ir tarnauja geriausiam rezultato įgyvendinimui
	

	
	4.3. Galimybės vaikų iniciatyvai
	Numatyta galimybė atsiskleisti iniciatyvai, priimti sprendimus, pasirinkti ugdymo metodus, koreguoti turinį ir pan.
	

	5. Pažangos skatinimas ir vertinimas 
	5.1. Pažangos skatinimas
	Aprašyta, kokiais būdais vaikai bus motyvuojami dalyvauti programoje ir siekti pažangos
	

	
	5.2. Pažangos vertinimas (įsivertinimas)
	Numatytas vaikų pažangos vertinimas, dalyvavimas įsivertinime
	

	
	5.3. Pasiekimų paliudijimas
	Numatyta, kokiais būdais bus pažymimi pasiekimai, įgytos kompetencijos ir kokiomis priemonėmis jie galės būti paliudyti
	

	6. Kokybė ir atsakomybė
	6.1. NVŠ mokytojų kvalifikacija
	Programą įgyvenančių NVŠ mokytojų išsilavinimas, patirtis ir kvalifikacija tinkami sėkmingam programos įgyvendinimui
	

	
	
	Teikėjas deklaruoja, kad programą įgyvendins asmenys, pagal Švietimo įstatymą turintys teisę dirbti NVŠ mokytojais
	

	
	6.2. mokymosi aplinka
	Teikėjas deklaruoja, kad vaikai ugdysis sveikoje ir saugioje mokymo(-si) aplinkoje ir kad turi tinkamos įrangos ir priemonių NVŠ programos įgyvendinimui, turi lėšų NVŠ 
	

	
	6.3. Kitos Teikėjo atsakomybės
	Teikėjas deklaruoja, kad turi lėšų NVŠ programos įgyvendinimo pradžiai ir kad vykdant programą bus laikomasi Neformaliojo vaikų švietimo programos atitikties reikalavimams paraiškos formos nuostatų
	

	
	
	


	
	__________________________

(vertintojo vardas, pavardė)
	_______________

(parašas)


	
	
	Palangos miesto savivaldybės

neformaliojo vaikų švietimo lėšų skyrimo ir panaudojimo tvarkos aprašo 

3 priedas




NEFORMALIOJO VAIKŲ ŠVIETIMO LĖŠŲ NAUDOJIMO SUTARTIS

20____m. ____________mėn. ______d. Nr.

Palanga 

I. SUTARTIES ŠALYS


Palangos miesto savivaldybės administracija (toliau tekste – Administracija), kodas 125196077, atstovaujama Administracijos direktorės Akvilės Kilijonienės, veikiančios pagal Palangos miesto savivaldybės tarybos 2015 m. balandžio 14 d. sprendimą Nr. T2-107, ir 
__________________________________________________(toliau tekste – Švietimo teikėjas),
(juridinio asmens pavadinimas, kodas; laisvojo mokytojo duomenys)

atstovaujamas_____________________________________________________, veikiančio pagal


                (atstovo pareigos, vardas, pavardė)

_______________________________________________ sudarė šią Neformaliojo vaikų švietimo lėšų naudojimo sutartį (toliau – Sutartis).

Sutarties sudarymo pagrindas: (nurodomas Savivaldybės administracijos direktoriaus įsakymas) 
II. SUTARTIES OBJEKTAS


1. Savivaldybės administracija, įsipareigoja skirti lėšų Neformaliojo vaikų švietimo (toliau – NVŠ) programai _______________________________________________________iš 


  

(programos pavadinimas, programos kodas)

Palangos miesto savivaldybei skirtos specialios tikslinės dotacijos, o Švietimo teikėjas įsipareigoja įgyvendinti nurodytą NVŠ programą, naudodamas lėšas pagal Savivaldybės administracijos direktoriaus patvirtintą lėšų naudojimo sąmatą (toliau – sąmata), kuri yra neatsiejama šios Sutarties dalis.

III. SUTARTIES ŠALIŲ ĮSIPAREIGOJIMAI IR TEISĖS

2. Švietimo teikėjas įsipareigoja: 

2.1. naudoti skirtas lėšas šios sutarties 1 punkte nurodytai programai vykdyti, laikydamasis galiojančių Lietuvos Respublikos įstatymų ir kitų teisės aktų;

2.2. lėšas apskaityti teisės aktų nustatyta tvarka;

2.3. pateikti Administracijos buhalterijai:

2.3.1. programos sąmatą (forma BFP-1);

2.3.2. programos išlaidų vykdymo ataskaitą iki einamųjų metų _______mėn.____ d. (forma Nr. 2);


2.3.3. teisinę galią turinčius dokumentus apie lėšų panaudojimą (sutartys, mokėjimo nurodymai ar banko sąskaitos išrašas, PVM sąskaitos faktūros, čekiai ir kt.);


2.3.4. kitus dokumentus, susijusius su programos vykdymu, jeigu jų prireiktų Administracijai;

2.4. nedelsiant raštu informuoti Administraciją apie rekvizitų pakeitimus;
2.5. raštu pranešti Administracijai, kad negali įvykdyti programos arba kad programos vykdymą tęsti netikslinga, ir grąžinti skirtas lėšas į Administracijos sąskaitą;

2.6. skirtas lėšas panaudojus ne pagal šios sutarties 1 punkte nurodytą tikslinę paskirtį ar nesilaikant sutarties sąlygų, nedelsiant jas grąžinti į Administracijos sąskaitą;

2.7. lėšos, šios sutarties 1 punkte nurodytai programai įvykdyti skiriamos __________________________________________________________  laikotarpiui;

2.8. pagal šią sutartį nepanaudotas lėšas grąžinti į Administracijos sąskaitą iki ____________________mėn. _____d.;

2.9. kalendoriniams metams pasibaigus per 20 darbo dienų Švietimo valdymo informacinėje sistemoje ir Švietimo skyriui pateikti Švietimo teikėjo neformaliojo vaikų švietimo lėšų panaudojimo ataskaitą. 

2.10. užtikrinti, kad NVŠ programoje dalyvautų _____vaikų. NVŠ programos vykdytojo iš Mokinių registro gautas mokinių, užsiregistravusių į NVŠ programą, sąrašas yra neatskiriama šios sutarties dalis. Šis sąrašas gali būti koreguojamas, kaip nurodyta Palangos miesto savivaldybės neformaliojo vaikų švietimo skyrimo ir panaudojimo tvarkos aprašo įgyvendinimo tvarkos 29 punkte.
2.11 NVŠ programą vykdyti pagal užsiėmimų tvarkaraštį/grafiką. Grafiką pateikti Švietimo skyriui per 5 darbo dienas nuo sutarties pasirašymo, pasikeitus tvarkaraščiui informuoti nedelsiant;

2.12. užtikrinti NVŠ programos turinio ir veiklų organizavimo kokybę;

2.13. fiksuoti mokinių lankomumą;

2.14. viešinti informaciją apie NVŠ programos eigą.

3. Administracijos įsipareigoja:

3.1. pervesti lėšas Švietimo teikėjui į Švietimo teikėjo sąskaitą, pasirašius sutartį per 10 darbo dienų ir kitais mėnesiais iki einamojo mėnesio 10 d.;

3.2. pastebėjus nukrypimų nuo šios sutarties sąlygų arba kitokių trūkumų, pranešti apie juos Švietimo teikėjui per 5 darbo dienas.

4. Administracija turi teisę:

4.1. reikalauti, kad Švietimo teikėjas pateiktų duomenis, susijusius su sutarties vykdymu;

4.2. tikslinti prie šios sutarties pridedamą sąmatą;

4.3. kontroliuoti pagal šią sutartį skirtų lėšų tikslinį panaudojimą;

4.4. nutraukti programos finansavimą, jeigu programos vykdytojo liga trunka ilgiau negu 10 kalendorinių dienų.

IV. SUTARTIES GALIOJIMO TERMINAS IR NUTRAUKIMAS

5. Sutartis sudaroma iki________________ ir įsigalioja nuo pasirašymo dienos.

6. Sutartis gali būti nutraukta:

6.1. šalių susitarimu;

6.2. pasibaigus sutarties teisiniam pagrindui;

6.3. kai šalys nevykdo savo įsipareigojimų.

V. KITOS SUTARTIES SĄLYGOS

7. Sutarties pakeitimai ir papildymai įforminami šalių susitarimu, kuris yra neatsiejama šios sutarties dalis. Tais atvejais, kai keičiama prie šios sutarties pridedama sąmata, sutarties keitimas įforminamas Administracijos Direktoriui patvirtinus patikslintą sąmatą (ji pridedama prie sutarties).

8. Sutartyje neaptartos sąlygos nagrinėjamos vadovaujantis Lietuvos Respublikos civilinio kodekso nuostatomis.

9. Ginčai dėl šios sutarties sprendžiami derybų būdu, o nesusitarus – įstatymų nustatyta tvarka.

10. Sutartis sudaryta dviem vienodą teisinę galią turinčias egzemplioriais, po vieną kiekvienai šaliai.

VI. ŠALIŲ REKVIZITAI

Administracija 
                       Švietimo teikėjas 

	Palangos miesto savivaldybės administracija
Kodas  125196077 

Vytauto g. 112, LT-00153 Palanga 

Tel. (8 460) 48 705, faksas (8 460) 40 217 

El. paštas administracija@palanga.lt 

Atsiskaitomoji sąskaita  

Nr. LT 897180600001130546 

AB Šiaulių bankas, Palangos filialas 

Banko kodas 71806  

Palangos miesto savivaldybės 

administracijos direktorė

___________

       (parašas)

Akvilė Kilijonienė  


                               A. V.            


	Pavadinimas

Kodas

Adresas

Telefonas

El. paštas

Atsiskaitomoji sąskaita  

Nr. 

Banko pavadinimas 

Banko kodas 

___________________

         (pareigų  pavadinimas)
___________

       (parašas)

__________________

          (vardas ir pavardė)
                          A. V.            

